**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 13/07/2023**

**Αριθμ. Πρωτ.: 13928**

**ΑΠΟΣΠΑΣΜΑ**

**Από το πρακτικό της αριθμ. 17ης /2023 Τακτικής Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 144**

**Τροποποίηση εν μέρει της αριθ. 328/2020 απόφασης της Οικονομικής Επιτροπής : *«Συγκρότηση Επιτροπών Διενέργειας και Αξιολόγησης Αποτελεσμάτων Διαγωνισμών του άρθρου Ν.4412/2016, για το έτος 2021».***

Στη Λιβαδειά σήμερα 10η Ιουλίου 2023 ημέρα Δευτέρα , ώρα 14,00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 13447/06-07-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν 3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντα 7 (επτά) , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλεγκας Ιωάννης-Πρόεδρος

2. Καλογρηάς Αθανάσιος 1. Πούλος Ευάγγελος

3. Σαγιάννης Μιχαήλ 2. Μπράλιος Νικόλαος

4. Μερτζάνης Κωνσταντίνος Αν και είχαν νόμιμα προσκληθεί

5. Αποστόλου Ιωάννης(αν/κό μέλος κ. Μητά Αλέξανδρου)

6. Καπλάνης Κωνσταντίνος

7. Καραμάνης Δημήτριος

Ο Προέδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το με αριθ. πρωτ. 13497/06-07-2023 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

* Με το άρθρο 72 παρ.1 του Ν.3852/2010, όπως αντικαταστάθηκε από την παρ. 1 του άρθρου 3 του Ν. 4623/19 (ΦΕΚ 134/09.08.2019 τεύχος Α’):

**1.** Η οικονομική επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: : […] **θ)** Αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.

* Με την 328/2020 απόφασή της η Οικονομική Επιτροπή αποφάσισε τη συγκρότηση της Επιτροπής Διενέργειας Διαγωνισμού και Αξιολόγησης Προσφορών Προμηθειών του άρθρου 221 του Ν.4412/2016 για το 2021, η οποία αποτελούνταν από τρία (3) τακτικά μέλη και τα αναπληρωματικά αυτών, ως παρακάτω:

|  |  |  |  |  |
| --- | --- | --- | --- | --- |
| **ΤΑΚΤΙΚΑ ΜΕΛΗ** | | | | |
| **Α/Α** | **ΕΠΩΝΥΜΟ** | | **ΟΝΟΜΑ** | **ΙΔΙΟΤΗΤΑ** |
| **1** | ΠΑΠΑΓΕΩΡΓΙΟΥ | | ΕΥΣΤΑΘΙΑ | ΠΡΟΕΔΡΟΣ |
| **2** | ΖΩΝΑ | | ΓΕΩΡΓΙΑ | ΜΕΛΟΣ |
| **3** | ΜΠΕΛΛΟΣ | | ΑΘΑΝΑΣΙΟΣ | ΜΕΛΟΣ |
| **ΑΝΑΠΛΗΡΩΜΑΤΙΚΑ ΜΕΛΗ** | | | | | |
| **Α/Α** | **ΟΝΟΜΑ** | **ΕΠΩΝΥΜΟ** | | **ΙΔΙΟΤΗΤΑ** | |
| **1** | ΜΑΡΙΔΑΚΗ | ΔΕΣΠΟΙΝΑ | | ΑΝΑΠΛ. ΠΡΟΕΔΡΟΥ | |
| **2** | ΒΑΡΕΛΑΣ | ΓΕΩΡΓΙΟΣ | | ΑΝΑΠΛ. ΜΕΛΟΣ | |
| **3** | ΚΟΜΠΟΤΗΣ | ΙΩΑΝΝΗΣ | | ΑΝΑΠΛ. ΜΕΛΟΣ | |

* Με την 238/2021 απόφασή της η Οικονομική Επιτροπή τροποποίησε εν μέρει την 328/2020 απόφασή της ως προς το πρόσωπο του προέδρου της, αντικαθιστώντας την κα Παπαγεωργίου Ευσταθία με τον κ. Μπάκα Βασίλειο
* Στα πλαίσια της λειτουργίας της η παραπάνω επιτροπή, είχε ξεκινήσει τη διαδικασία ελέγχου του ανοιχτού ηλεκτρονικού διαγωνισμού «ΥΛΟΠΟΙΗΣΗ ΚΑΙ ΕΓΚΑΤΑΣΤΑΣΗ ΚΑΙΝΟΤΟΜΟΥ ΣΤΥΣΤΗΜΑΤΟΣ WIFI – ΣΥΝΔΕΣΙΜΟΤΗΤΑ ΓΙΑ ΠΡΟΣΒΑΣΗ ΣΤΟ ΙΝΤΕΡΝΕΤ ΚΑΙ ΙΝΤΡΑΝΕΤ», συντάσσοντας το 1ο Πρακτικό, το οποίο εγκρίθηκε με την 85/2022 απόφαση της Οικονομικής Επιτροπής.
* Ο διαγωνισμός σταμάτησε, διότι στη συνέχεια ακολούθησαν: α) προδικαστική προσφυγή κατά της ΕΑΔΗΣΥ και του Δήμου Λεβαδέων από την εταιρεία CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΚΕ και β) παρέμβαση ενώπιον της ΕΑΔΗΣΥ από την εταιρεία ΚΩΝ. ΜΑΝΤΕΣ-ΔΗΜ. ΤΣΑΜΗΣ Ο.Ε.
* Το Διοικητικό Εφετείο Πειραιά – Τμήμα Σχηματισμού Ακυρωτικής Διαδικασίας μας κοινοποίησε με ατο αριθ. πρωτ.: ΓΠ1977/2023 έγγραφό του την με αριθ. Α609/2022 απόφασή του, σύμφωνα με την οποία κρίθηκε η συνέχιση του διαγωνισμού
* Κατά τη διάρκεια εκδίκασης των παραπάνω προσφυγών έγιναν μετακινήσεις υπαλλήλων-μελών της επιτροπής και συγκεκριμένα το δεύτερο μέλος της επιτροπής, κα Ζώνα Γεωργία, ορίστηκε ως αναπληρώτρια προϊσταμένη στη νεοσύστατη Μονάδα Εσωτερικού Ελέγχου και το αναπληρωματικό μέλος αυτής, κ. Βαρελάς Γεώργιος, τοποθετήθηκε στο γραφείο Προμηθειών του Δήμου, θέσεις ασυμβίβαστες με την ιδιότητα μέλους της επιτροπής διενέργειας και αξιολόγησης αποτελεσμάτων διαγωνισμού καθώς υπάρχει σύμπτωση στο ίδιο πρόσωπο των ιδιοτήτων του ελέγχοντος και του ελεγχόμενου.

Κατόπιν των ανωτέρω και λαμβάνοντας υπόψη:

***1.*** *Το άρθρο 72 παρ.1 του Ν.3852/2010, όπως αντικαταστάθηκε από την παρ. 1 του άρθρου 3 του Ν. 4623/19 (ΦΕΚ 134/09.08.2019 τεύχος Α’)*

***2.*** *την αναγκαιότητα συγκρότησης Επιτροπών περί διενέργειας και αξιολόγησης Αποτελεσμάτων Διαγωνισμών, για τη σύναψη δημοσίων συμβάσεων προμηθειών και υπηρεσιών για το οικονομικό έτος 2023, βάσει του άρθρου 221 του Ν. 4412/2016 (ΦΕΚ Α' 147/8-8-2016)*

***3.*** *την με αριθμό 411/2022 απόφαση της Οικονομικής Επιτροπής*

***4.*** *τις Αποφάσεις Δημάρχου για τον ορισμό της Ζώνα Γεωργίας ως αναπληρώτριας προϊσταμένης στο νεοσύστατο αυτοτελές τμήμα Εσωτερικού Ελέγχου και την τοποθέτηση του Βαρελά Γεωργίου στο γραφείο Προμηθειών του Δήμου*

***5.*** *το γεγονός ότι οι θέσεις του προϊσταμένου του τμήματος εσωτερικού ελέγχου και του μέλους της Επιτροπής Διενέργειας Διαγωνισμού και Αξιολόγησης Προσφορών Προμηθειών του άρθρου 221 του Ν. 4412/2016 είναι ασυμβίβαστες*

***6.*** *το γεγονός ότι οι θέσεις του υπαλλήλου Γραφείου Προμηθειών και του μέλους της Επιτροπής Διενέργειας Διαγωνισμού και Αξιολόγησης Προσφορών Προμηθειών του άρθρου 221 του Ν. 4412/2016 είναι ασυμβίβαστες*

***7.*** *το γεγονός ότι ο διαγωνισμός θα πρέπει να συνεχιστεί και να ολοκληρωθεί από την ίδια επιτροπή που τον ξεκίνησε*

***8.*** *τον κατάλογο των υπηρετούντων στο Δήμο υπαλλήλων, ανά κλάδο/ειδικότητα*

***Καλείται η Οικονομική Επιτροπή***

*Να τροποποιήσει εν μέρει την υπ’ αριθ****. 328/2020*** *(ΑΔΑ:ΩΤΘ1ΩΛΗ-ΩΙ0), Απόφασή της, ως προς τον ορισμό του δεύτερου μέλους και του αναπληρωτή αυτού, για τη συγκρότηση Επιτροπής Διενέργειας Διαγωνισμού και Αξιολόγησης Προσφορών Προμηθειών του άρθρου 221 του Ν. 4412/2016, για το έτος 2021 και να ορίσει νέα μέλη: ένα τακτικό και ένα αναπληρωματικό*

Η Οικονομική Επιτροπή λαμβάνοντας υπόψη:

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

-Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 155/2022 Απόφαση Δημοτικού Συμβουλίου (ΑΔΑ:9ΔΗ0ΩΛΗ-4Ι0) όπου ψηφίστηκε ο προϋπολογισμός οικονομικού έτους 2023 του Δήμου Λεβαδέων και εγκρίθηκε με την αριθμ.πρωτ. 4528/19-1-2023 (66ΧΓΟΡ10-ΙΞ6) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- την υπ’ αριθ. 328/2020 (ΑΔΑ:ΩΤΘ1ΩΛΗ-ΩΙ0) απόφασή της

-την υπ΄αριθ.238/2021 (ΑΔΑ:6Χ48ΩΛΗ-ΧΗ6) απόφασή της

- το γεγονός ότι οι θέσεις του προϊσταμένου του τμήματος εσωτερικού ελέγχου και του μέλους της Επιτροπής Διενέργειας Διαγωνισμού και Αξιολόγησης Προσφορών Προμηθειών του άρθρου 221 του Ν. 4412/2016 είναι ασυμβίβαστες

- το γεγονός ότι οι θέσεις του υπαλλήλου Γραφείου Προμηθειών και του μέλους της Επιτροπής Διενέργειας Διαγωνισμού και Αξιολόγησης Προσφορών Προμηθειών του άρθρου 221 του Ν. 4412/2016 είναι ασυμβίβαστες

- το γεγονός ότι ο διαγωνισμός θα πρέπει να συνεχιστεί και να ολοκληρωθεί από την ίδια επιτροπή που τον ξεκίνησε

- τον κατάλογο των υπηρετούντων στο Δήμο υπαλλήλων, ανά κλάδο/ειδικότητα

- Το με αρ. πρωτ. 13497/06-07-2023 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

. **ΑΠΟΦΑΣΙΖΕΙ ΟΜΟΦΩΝΑ**

Τροποποιεί εν μέρει την 328/2020 απόφασή της όπως αυτή τροποποιήθηκε με την 238/2021 *«Συγκρότηση Επιτροπών Διενέργειας και Αξιολόγησης Αποτελεσμάτων Διαγωνισμών του άρθρου 221 του Ν.4412/2016, για το έτος 2021»* και συγκεκριμένα στην ΕΠΙΤΡΟΠΗ ΔΙΕΝΕΡΓΕΙΑΣ & ΑΞΙΟΛΟΓΗΣΗΣ ΑΠΟΤΕΛΕΣΜΑΤΩΝ ΑΝΟΙΧΤΩΝ ΔΙΑΓΩΝΙΣΜΩΝ ΓΙΑ ΠΡΟΜΗΘΕΙΕΣ & ΥΠΗΡΕΣΙΕΣ και αντικαθιστά :

α)το δεύτερο τακτικό μέλος- ΖΩΝΑ ΓΕΩΡΓΙΑ, ειδικότητας/κλάδου ΠΕ Διοικητικού-Οικονομικού ορίζοντας ως τακτικό μέλος τον δημοτικό υπάλληλο ΠΕΛΕΚΗ ΗΛΙΑ ειδικότητας/κλάδου ΤΕ-Εργοδηγών

β)το δεύτερο αναπληρωματικό μέλος –ΒΑΡΕΛΆ ΓΕΩΡΓΙΟ , ειδικότητας/κλάδου ΠΕ Διοικητικού-Οικονομικού ορίζοντας ως αναπληρωματικό μέλος τον δημοτικό υπάλληλο ΙΓΓΛΕΖΟ ΛΟΥΚΑ ειδικότητας/κλάδου ΠΕ Διοικητικού-Οικονομικού

Κατόπιν των ανωτέρω η ΕΠΙΤΡΟΠΗ ΔΙΕΝΕΡΓΕΙΑΣ & ΑΞΙΟΛΟΓΗΣΗΣ ΑΠΟΤΕΛΕΣΜΑΤΩΝ ΑΝΟΙΧΤΩΝ ΔΙΑΓΩΝΙΣΜΩΝ ΓΙΑ ΠΡΟΜΗΘΕΙΕΣ & ΥΠΗΡΕΣΙΕΣ διαμορφώνεται ως παρακάτω:

|  |  |  |  |  |
| --- | --- | --- | --- | --- |
| **ΤΑΚΤΙΚΑ ΜΕΛΗ** | | | | |
| **Α/Α** | **ΕΠΩΝΥΜΟ** | | **ΟΝΟΜΑ** | **ΙΔΙΟΤΗΤΑ** |
| **1** | ΜΠΑΚΑΣ | | ΒΑΣΙΛΕΙΟΣ | ΠΡΟΕΔΡΟΣ |
| **2** | ΠΕΛΕΚΗΣ | | ΗΛΙΑΣ | ΜΕΛΟΣ |
| **3** | ΜΠΕΛΛΟΣ | | ΑΘΑΝΑΣΙΟΣ | ΜΕΛΟΣ |
| **ΑΝΑΠΛΗΡΩΜΑΤΙΚΑ ΜΕΛΗ** | | | | |
| **Α/Α** | **ΟΝΟΜΑ** | **ΕΠΩΝΥΜΟ** | | **ΙΔΙΟΤΗΤΑ** |
| **1** | ΜΑΡΙΔΑΚΗ | ΔΕΣΠΟΙΝΑ | | ΑΝΑΠΛ. ΠΡΟΕΔΡΟΥ |
| **2** | ΙΓΓΛΕΖΟΣ | ΛΟΥΚΑΣ | | ΑΝΑΠΛ. ΜΕΛΟΣ |
| **3** | ΚΟΜΠΟΤΗΣ | ΙΩΑΝΝΗΣ | | ΑΝΑΠΛ. ΜΕΛΟΣ |

**Η απόφαση πήρε αριθμό 144/2023.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΠΙΣΤΟ ΑΠΟΣΠΑΣΜΑ

Λιβαδειά 13 -07-2023

Ο ΠΡΟΕΔΡΟΣ

**ΤΑ ΜΕΛΗ**

1. Καλογρηάς Αθανάσιος

2. Σαγιάννης Μιχαήλ

3. Αποστόλου Ιωάννης ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Καραμάνης Δημήτριος